CELEX: 32019D2004
Language: hu
Date: 2019-11-28 00:00:00
Title: A Bizottság (EU, Euratom) 2019/2004 végrehajtási határozata (2019. november 28.) a 2005/872/EK, Euratom határozatnak a Cseh Köztársaság számára a héasajátforrás-alap kiszámítása céljából bizonyos közelítő becslések személyszállítás területén történő alkalmazására adott engedély tekintetében történő módosításáról (az értesítés a C(2019) 8595. számú dokumentummal történt) (Csak a cseh nyelvű szöveg hiteles)

2.12.2019   
               
               
                  HU
               
               
                  Az Európai Unió Hivatalos Lapja
               
               
                  L 310/54
               
            
         A BIZOTTSÁG (EU, Euratom) 2019/2004 VÉGREHAJTÁSI HATÁROZATA
         (2019. november 28.)
         a 2005/872/EK, Euratom határozatnak a Cseh Köztársaság számára a héasajátforrás-alap kiszámítása céljából bizonyos közelítő becslések személyszállítás területén történő alkalmazására adott engedély tekintetében történő módosításáról
         
            (az értesítés a C(2019) 8595. számú dokumentummal történt)
         
         
            (Csak a cseh nyelvű szöveg hiteles)
         
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Atomenergia-közösséget létrehozó szerződésre,
         tekintettel a hozzáadottérték-adóból származó saját források beszedésének végleges egységes rendszeréről szóló, 1989. május 29-i 1553/89/EGK, Euratom tanácsi rendeletre (1) és különösen annak 6. cikke (3) bekezdésének második franciabekezdésére,
         a saját forrásokkal foglalkozó tanácsadó bizottsággal folytatott konzultációt követően,
         mivel:
         
                     (1)
                  
                  
                     A 2006/112/EK tanácsi irányelv (2) 381. cikke értelmében a Cseh Köztársaság, a csatlakozás időpontjában általa alkalmazott feltételek mellett, a nemzetközi személyszállítás tekintetében továbbra is mentesítheti az irányelv X. melléklete B. részének 10. pontjában említett ügyleteket mindaddig, ameddig a 2004. április 30-án a Közösséget alkotó valamelyik tagállam ezzel azonos mentességet alkalmaz. E cikknek megfelelően az említett ügyleteket figyelembe kell venni a héasajátforrás-alap meghatározásához.
                  
               
                     (2)
                  
                  
                     A 2005/872/EK, Euratom bizottsági határozat (3) 1a. cikke értelmében a Cseh Köztársaság a 2006/112/EK irányelv X. melléklete B. részének 10. pontjában említett ügyletek – a személyszállítás – tekintetében a köztes alap rögzített százalékát alkalmazhatja.
                  
               
                     (3)
                  
                  
                     A héa-sajátforrásokkal kapcsolatos legutóbbi ellenőrzés során megállapítást nyert, hogy a 2006/112/EK irányelv X. melléklete B. részének 10. pontjában említett ügyletek tekintetében a héasajátforrás-alap kiszámításához leegyszerűsített számítási módszer alkalmazásának engedélyezése helytelen és hiányos adatokon alapult. Amennyiben helyes és teljes körű adatok álltak volna a Bizottság rendelkezésére, nem engedélyezte volna a Cseh Köztársaságnak, hogy a 2015 és 2020 közötti időszakra vonatkozóan közelítő becsléseket alkalmazzon a személyszállítás tekintetében. Ezért helyénvaló a 2005/872/EK, Euratom határozat 1a. cikkét visszamenőleges hatállyal elhagyni.
                  
               
                     (4)
                  
                  
                     Ezért a 2005/872/EK, Euratom határozatot ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A 2005/872/EK, Euratom határozat 1a. cikkét el kell hagyni.
         
         
            2. cikk
            Ennek a határozatnak a Cseh Köztársaság a címzettje.
         
         
            3. cikk
            Ezt a határozatot 2015. november 26-tól kell alkalmazni.
         
         
            Kelt Brüsszelben, 2019. november 28-án.
            
               
                  a Bizottság részéről
               
               Günther OETTINGER
               
                  a Bizottság tagja
               
            
         
         
            (1)  HL L 155., 1989.6.7., 9. o.
         
         
            (2)  A Tanács 2006/112/EK irányelve (2006. november 28.) a közös hozzáadottértékadó-rendszerről (HL L 347., 2006.12.11., 1. o.).
         
            (3)  A Bizottság 2005/872/EK, Euratom határozata (2005. november 21.) a Cseh Köztársaság számára a HÉA-sajátforrás alapjának kiszámításához bizonyos közelítő becslések alkalmazásának engedélyezéséről (HL L 322., 2005.12.9., 19. o.).